《中年好聲音》第一季不經不覺已經一周年,一眾參賽者昨日(23日)聚首一堂。涂家堯、龍婷等在社交平台貼出飯局照片,有近廿多人現身。
涂家堯表示過去一年各有各忙,無論是忙工作或照顧家庭,要齊人是很困難的事,有廿多人出席已經很難得又開心,並感謝陳早怡負責籌備聚會。
周吉佩等足一年找數
他說︰「大家傾下近況,好開心係《中年》有部份人都出咗新歌,支嚳儀帶咗個喇叭嚟,輪流播大家嘅新歌,包括周吉佩、羅啟豪、支嚳儀、李佳、李泇霖等等,好開心大家分享自己作品。最開心都係周吉佩兌現承諾,因為佢應承我哋拎冠軍之後請食飯,一年之後終於找數請食飯,哈哈哈哈!」他續指除了工作可以見面外,大家平日很難見面,不是經常聚會,但每次見面都很開心及感動,盡興而歸。